  Майя Бывальцева Росси азьмуртлэн Владимир Путинлэн пуктэмезъя, 2019-тӥ ар кунамы Театрлэн ареныз ялэмын. 13-тӥ толсуре вань улосвылъёсын Театрлэсь арзэ усьтон ужрадъёс радъяськозы. Удмуртиын сӥё-дано ужрад Драмая ӟуч театрлэн сцена вылаз ортчоз, ивортэ элькунысь Лулчеберетъя но туризмъя министерстволэн пресс-службаез. Сӥё-дано ужрад «Театр – как вселенная» ӧтён улсын ортчоз. Кылдытӥсьёслэн визьлобанзы (фантазизы) пумтэм дуннеосты вордэ но котькуд театр – со нимаз планета. Сыӵе шӧмын ик фойеез но радъяны чакламын, отын котькуд театр аслаз творчествоеныз тодматыны быгатоз Удмуртиысь Лулчеберетъя но туризмъя министерстволэн пресс-службаезСо сяна, Ӟуч театр Мольерлэн пьесаезъя «Тартюф» спектакльзэ нырысьсэ возьматоз. Ужрадэ артистъёс, театр ужасьёс но сценалэн ветеранъёсыз ӧтемын. Возьматонэз учкисьёс но адӟыны мед быгатозы шуыса, кӧня ке билетъёс эркын вузанэ поттэмын. Ваньмыз сямен соос басьтэмын ни, со Ижкарын улӥсьёслэсь Театрлэн ареныз но театр искусствоен тунсыкъяськемзэс возьматэ, пусъемын ивортонын. Тегъёс: Лулчеберет Ижкар Театр Удмуртия  